સરકારે ખરેખર તો દેશભરના શાકભાજી , કરિયાણાં તથા અન્ય બજારોમાં માણસો દોડાવવા જોઇએ. બહેનોને શાકભાજીના ફેરિયા કે લારીવાળા સાથે રકઝક કરતી સાંભળવી જોઇએ. શાક ગમે તેવું મોંઘુદાટ હોય તો પણ ફેરિયો રકઝક કરીને થોડા ભાવ ઘટાડે, પાંચસો ટમેટાં સાથે ચાર મરચાં ફ્રી આપી દે એટલે બહેન ખુશ થઇ જાય છે. થોડું વધારે શાક લેનાર માટે તો ફેરિયો સામેથી ઓફર આપે છે, ‘કિલોના 25 રૂપિયા, અઢી કિલોના 50 રૂપિયા. ’’ બહેન સામેથી પૂછે, ‘‘મારે તો દોઢ કિલો જોઇએ છીએ. બોલ, 35માં આપીશ ? ’’ ફેરિયો હા પાડે અને સોદો ફાઇનલ થઇ જાય છે.